પેશાવર: પાકિસ્તાનના ચરસાડ્ડા જિલ્લામાં આવેલી બાચાખાન યુનિવર્સિટીમાં ચાર ત્રાસવાદીઓ ઘૂસ્યા હતા. બંદુકધારી આતંકીઓએ અંધાધૂંધ ગોળીબાર કરી ઓછામાં ઓછા ૩૦ લોકોની હત્યા કરી હતી અને પ૦ થી ૬૦ લોકોને ઘાયલ કર્યા હતા. બહાર આવેલા પ્રત્યક્ષદર્શીઓના કહ્યા મુજબ ત્રાસવાદીઓએ કેટલાંક વિદ્યાર્થીઓને માથામાં સીધી ગોળી મારી છે. સુરક્ષા બળોની કાર્યવાહીમાં ચાર ત્રાસવાદીઓને ઠાર કરવામાં આવ્યા હતા. પાકિસ્તાનના ત્રાસવાદી સંગઠન તહરીક-એ-તાલિબાને આ હુમલાની જવાબદારી સ્વીકારી હતી. આ હુમલા વખતે યુનિવર્સિટીની અંદર ૩૦૦૦ છાત્રો અને ૬૦૦ જેટલા મહેમાનો હાજર હતા.